Document ID: 32013R1383

Title and Content:
ΚΑΝΟΝΙΣΜΌΣ (ΕΕ) αριθ. 1383/2013 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 17ης Δεκεμβρίου 2013 για την τροποποίηση του κανονισμού (ΕΕ) αριθ. 99/2013 σχετικά με το ευρωπαϊκό στατιστικό πρόγραμμα για την περίοδο 2013-17 (Κείμενο που παρουσιάζει ενδιαφέρον για τον ΕΟΧ και την Ελβετία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 338 παράγραφος 1, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία (1), Εκτιμώντας τα ακόλουθα: (1) Ο κανονισμός (ΕΕ) αριθ. 99/2013 του Ευρωπαϊκού Κοινοβουλίου και του Συμβουλίου (2) διαμορφώνει το πλαίσιο και προσδιορίζει τους στόχους για την ανάπτυξη, την παραγωγή και τη διάδοση ευρωπαϊκών στατιστικών για την περίοδο 2013 έως 2017. (2) Ο κανονισμός (ΕΕ) αριθ. 99/2013 καθορίζει μόνο το χρηματοδοτικό κονδύλιο για το 2013, που καλύπτεται από την προγραμματική περίοδο 2007 έως 2013 και καλεί την Επιτροπή να υποβάλει νομοθετική πρόταση για την χρηματοδότηση της περιόδου 2014 έως 2017 στο Ευρωπαϊκό Κοινοβούλιο και στο Συμβούλιο, το αργότερο εντός τριών μηνών από την έγκριση του πολυετούς χρηματοδοτικού πλαισίου για την περίοδο 2014 έως 2020. (3) Ο κανονισμός (ΕΕ) αριθ. 1311/2013 (3) εκδόθηκε στις 2 Δεκεμβρίου 2013. (4) Συνεπώς, ο κανονισμός (ΕΕ) αριθ. 99/2013 θα πρέπει να τροποποιηθεί αναλόγως. (5) Προκειμένου να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, θα πρέπει να τεθεί σε ισχύ την επομένη της δημοσίευσής του, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στον κανονισμό (ΕΕ) αριθ. 99/2013το άρθρο 7 αντικαθίσταται από το ακόλουθο κείμενο: «Άρθρο 7 Χρηματοδότηση 1. Το χρηματοδοτικό κονδύλιο της Ένωσης για την εφαρμογή του προγράμματος το 2013 ορίζεται σε 57,3 εκατομμύρια EUR, που καλύπτονται από την περίοδο προγραμματισμού 2007 έως 2013. Το χρηματοδοτικό κονδύλιο της Ένωσης για την εφαρμογή του προγράμματος από το 2014 έως το 2017 ορίζεται σε 234,8 εκατομμύρια EUR, που καλύπτονται από την περίοδο προγραμματισμού 2014 έως 2020. 2. Η Επιτροπή υλοποιεί τη χρηματοδοτική συνδρομή της Ένωσης σύμφωνα με τον δημοσιονομικό κανονισμό. 3. Η Επιτροπή λαμβάνει την απόφασή της σχετικά με τις ετήσιες πιστώσεις με σεβασμό προς τα προνόμια του Ευρωπαϊκού Κοινοβουλίου και του Συμβουλίου.». Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Δεκεμβρίου 2013.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 1005
5442
4256

EuroVoc IDs (Expanded): 1005
5442
4256

Dataset Source: meu

Split: test